
Előterjesztés

Fácánkert Község Önkormányzata Képviselő-testületének

2011. február 10. napján tartandó ülésére

Tárgy: Fácánkert Község Önkormányzatának 2011. évi költségvetése
Előadó és előterjesztő: Orbán Zsolt polgármester

Előterjesztést készítette: Dr. Varga Katalin körjegyző, Kellerné Martini Éva gazdálkodási ügyintéző
Az előterjesztést véleményezésre megkapta: Fácánkerti Cigány Kisebbségi Önkormányzat
Tisztelt Képviselő-testület!

Az államháztartásról szóló 1992. évi XXXVIII. törvény, valamint a Magyar Köztársaság 2011. évi költségvetéséről szóló 2010. évi CLXIX.. Törvény vonatkozó rendelkezései alapján a képviselő-testület elé terjesztem Fácánkert Község Önkormányzatának 2011. évi költségvetéséről szóló rendelet tervezetét.

Indokolás a rendelet-tervezethez

A rendelet hatálya az önkormányzatra, a kisebbségi önkormányzatra valamint a képviselő-testületre terjed ki.
Az Önkormányzat 2010. évi költségvetésének:

- tervezett kiadási főösszege                 81.956 e Ft, 

- tervezett bevételi főösszege                81.956 e Ft.

 1. A bevételek elemzése
A tervezett bevételek részletezését a rendelet-tervezet 2. számú melléklete önkormányzati szintre összesített adatokkal tartalmazza, a cigány kisebbségi önkormányzat bevételei a 4/2 számú mellékletben találhatók. 
 A bevételek az alábbi főbb bevételi jogcímek szerint kerülnek tervezésre:
	Főbb bevételi jogcímek
	2011. évi eredeti előirányzati



	Működési bevételek


	48909

	Támogatások


	16609

	Felhalmozási és tőke jellegű bevételek
	2100

	Támogatásértékű bevételek


	9938

	Támogatási kölcsönök visszatérülése, igénybevétele, értékpapírok kibocsátásának bevétele
	900

	Hitelek


	3500

	Pénzforgalom nélküli bevételek


	-

	Kiegyenlítő, függő, átfutó bevételek
	-

	Összesen

	81956


A fentiek alapján a bevételek között a legnagyobb arányt a következő bevételi jogcímek jelentették:

- működési bevételek /SZJA, helyi adók, helyben képződő egyéb bevételek/
            - támogatások /normatív állami támogatás lakosságszám alapján, valamint a 
              feladatmutatóhoz kötött állami támogatás/

A működési bevételek jellemzői:
Működési bevételként került tervezésre a következő:

- helyi adók /gépjárműadó, iparűzési adó, kommunális adó, pótlék, bírság   37.000 e Ft
            - bérleti díjak /Faluház, szolgálati lakások, földbérleti díjak/                              770 e Ft
            - igazgatási szolgáltatások díjbevétele                                                                 100 e Ft    
            - étkezési térítési díjak /szociális étkeztetés/                                                        697 e Ft
            - igénybevett szolgáltatások ellenértéke                                                              110 e Ft
Helyi adóbevétel az alábbi jogcímeken került betervezésre:

            - iparűzési adó                                           5.000 e Ft

            - gépjárműadó                                          29.000 e Ft

            - késedelmi pótlék                                         300 e Ft

            - magánszemélyek kommunális adója      2.100 e  Ft

            - talajterhelési díj                                          600 e Ft
Fenti számokból jól látszik, hogy az előző évihez képest jelentősen nőtt a helyi adó címén beszedni tervezett összeg. Ennek oka, hogy 2011. január 1. napjával, és várhatóan év közben is jelentősen nőtt a fácánkerti adóhatóság illetékességére nyilvántartott gépjárműállomány, mely alapján várhatóan az éves gépjárműadó bevételi többletünk 21,5 millió forint. Az iparűzési adó mértékének várható csökkenése miatt viszont az iparűzési adóbevételünk jelentősen csökken.
Meg kell jegyezni, hogy egészen pontos számot csak a gépjárműadó-nyitóállományának ismeretében tudunk mondani, melyre várhatóan február közepéig kell várni.
A támogatások jogcímen keletkezett bevételek jellemzői:
Támogatások jogcímen az alábbiak kerültek tervezésre:

- az állami költségvetésből származó bevételek az alábbi jogcímeken keletkeznek:
            - normatív állami támogatás /feladatmutatóhoz kötött/
            - normatív állami támogatás /lakosságszámhoz kötött/                 /10.068 e Ft/
            - SZJA helyben maradó rész / 8 % /                                             /   4460 e Ft/
            - SZJA jövedelemdifferenciálódás mérséklése                            /  7.871 e Ft/
Azoknak az önkormányzatoknak az esetében, melyek 2009. július 1. napján rendelkeztek hatályos iparűzési adó rendelettel, a 2011. évi költségvetésben a 2010. I. félévi beszámolóban szerepeltetett adóerő képességgel kell számolni, majd erről minden évben az első félévi beszámolóban kell elszámolni. Mivel az autópálya-építés befejeződött, ezért a 2010. évi adóerő képességünk várhatóan csökken, így az SZJA jövedelemkülönbség miatti támogatás emelkedik. Ehhez a többletbevételhez a második félévben juthat hozzá az önkormányzat, mellyel egyelőre nem terveztünk. 
Felhalmozási és tőke jellegű bevételek jellemzői:
Felhalmozási és tőke jellegű bevételként az idei évben csak a magánszemélyek kommunális adója került betervezésre, mivel az fejlesztési célra került kivetésre.

Támogatásértékű bevételek jellemzői:

- Támogatásértékű bevételek között tervezésre kerültek a következők:
       - Dunaszentgyörggyel kötött intézményi társulásból származó bevétel     /2.400 e Ft/
       - Sióagárd község önkormányzatától ifjúsági referens foglalkoztatásával

          kapcsolatos bevétel                                                                                  / 945. e Ft/
       - Sióagárd  Körjegyzőség 2010. évi finanszírozásának elszámolása         /376 e Ft/

       - Pályázati bevétel településőrök foglalkoztatása                                      /1.274 e Ft/ 

Támogatási kölcsönök visszatérülése, igénybevétele, értékpapírok kibocsátásának bevétele jogcímen könyvelt bevételek jellemzői:

Támogatási kölcsönök visszatérülése, igénybevétele tekintetében tervezésre került a lakosság részére a korábbi években nyújtott működési célú, valamint felhalmozási célú kölcsönök visszatérülése .
Az értékpapírok kibocsátásának bevétele jogcímen önkormányzatunk nem tervezett bevételt.
Hitelek jellemzői:

A tervezett hitelfelvétel oka, körülményei: 
A 2011. évi költségvetésben 3.500 e Ft hitelfelvétel került betervezésre, mely felhalmozási célú.  2011. januárban lejárt  a szennyvízberuházáshoz kötött lakás-takarékpénztári szerződések futamideje. Mivel jelentős összegű a lakossági kintlévőség, 3.500 e forint hitelfelvételre kényszerül az önkormányzat, hogy az OTP felé az önkormányzat teljesíteni tudja kötelezettségét. Tekintettel arra, hogy az összeget a lakossági hátralékok miatt kényszerül felvenni az önkormányzat, azok behajtása esetén ez megtérül. 
Pénzforgalom nélküli bevételek jellemzői:
Pénzforgalom nélküli bevételként az előző évi pénzmaradványt lehet betervezni. Mivel a 2010. évi költségvetési beszámoló még nem készült el, ezért a tényleges pénzmaradvány összege nem ismert. A beszámoló elkészülte után a költségvetést módosítani  kell annak összegével. 

Kiegyenlítő, függő, átfutó bevételek jellemzői:
Ezekre a jogcímekre tervezni nem lehet.
2. A kiadások elemzése
A kiadások részletezését a rendelet-tervezet

- II. költségvetési kiadások része, valamint

- 4 - 8. számú mellékletei tartalmazzák. 
A cigány kisebbségi önkormányzat kiadásait a rendelet 4/2 számú melléklete tartalmazza.
2.1. A kiadások a kiemelt előirányzatok alapján a következők szerint alakultak:

	Kiemelt kiadási előirányzatok
	2011. évi eredeti

előirányzat

	Személyi jellegű kiadások
	15729

	Munkaadókat terhelő járulékok
	3649

	Dologi jellegű kiadások
	17809

	Támogatásértékű kiadások
	19636

	Társadalom és szoc.pol juttatás
	8169

	Költségvetési létszámkeret
	8

	Felhalmozási kiadások
	9235 

	Hitelek, kölcsönök kiadásai
	2548

	Függő, átfutó kiadások
	

	Tartalékok
	5181

	Összesen


	81956


A fentiek alapján a kiadások között a legnagyobb arányt a következő kiemelt előirányzatok jelentették:

         - Személyi juttatások
            Személyi juttatok között került betervezésre a közcélú foglalkoztatottak bére is, 
            2011. évben közcélú foglalkoztatásra 4.577 e Ft bruttó bér valamint annak járuléka

            került betervezésre. 
· Támogatásértékű kiadások

A támogatásértékű működési kiadások között szerepel Sióagárd község részére a 

körjegyzőség működésének finanszírozása valamint Bogyiszló község részére az oktatási társulás finanszírozása. 
2011. évtől jelentősen átalakult a közfoglalkoztatás. Kevesebb főt, és kevesebb ideig tud foglalkoztatni az önkormányzat. A munkaügyi központ tájékoztatása szerint Főcánkert esetében  várhatóan engedélyezett támogatási keretösszeg a rövid időtartamú foglalkoztatásnál 2912 e Ft,  a hosszabb időtartamú foglalkoztatásnál 1.031 e Ft.

Az elkészült közfoglalkoztatási terv szerint a rövid időtartam esetében /2-4 hó/ összesen 60 hónapra foglalkoztat majd az önkormányzat napi 4 órában kizárólag bérpótló juttatásra jogosultakat, a hosszú időtartamú foglalkoztatás körében pedig egy főt 7 hónapig, egy főt  pedig 6 hónapig foglalkoztathat az önkormányzat napi 8 órában. A költségvetési rendelete tervezet is ennek megfelelően tartalmazza az előirányzatokat. 
A személyi jellegű kiadások jellemzői:
- A köztisztviselők illetményalapja 2010. évben 38.650 Ft.
- A közalkalmazotti bértábla, valamint a köztisztviselői illetményalap nem változott, a személyi juttatások az előző évivel megegyező mértékben kerültek betervezésre. Az illetmények között kerültek  betervezésre a rendszeres és nem rendszeres személyi juttatások. Új elem 2010. évtől a költségvetésben a köztisztviselők és közalkalmazottak cafetéria-juttatása. A cafetéria-keret a köztisztviselők esetében a körjegyzőség költségvetésének tárgyalásakor már elfogadásra került, ami bruttó 200.000,- Ft/fő/év, mely tartalmazza a járulékokat is.

A köztisztviselőkkel e téren egy tekintet alá eső polgármester, a közalkalmazottak, valamint a fizikai állomány részére szintén a bruttó 200.000 Ft-os cafetéria- keret került betervezésre.
- Jutalomra a tervezet nem tartalmaz előirányzatot. 
A munkaadókat terhelő járulékok jellemzői:
2010. évtől 32 százalékról 27 százalékra csökkent a munkáltatói járulék mértéke,  a tételes EHO pedig megszűnt. A természetbeni juttatások /étkezési jegy, üdülési csekk, iskolakezdési
támogatás/ után pedig 2011. évtől 19 százalékos adó terheli a munkáltatót.

Dologi jellegű kiadások jellemzői:
A dologi kiadások az előző évi tényadatok figyelembevételével kerültek betervezésre. A dologi kiadások között a legnagyobb arányt a közüzemi számlák /gáz,villany/ kifizetése jelenti.

Költségvetési létszámkeret jellemzői:

2011. évre betervezésre került:    
                                  4 fő átlagos statisztikai állományi létszám
                                  4 fő közcélú foglalkoztatotti átlagos állományi létszám 
Helyi önkormányzat által kijelölt felhalmozások jellemzői:
Az önkormányzat felhalmozási kiadást az alábbiak szerint tervezett:
-  számítógép beszerzés  /hivatal/                                          125 e Ft
-  közvilágítás kiépítése Fácánkertpuszta területén               700 e Ft

-  Faluházfelújítás /részletfizetés/                           
    2.410 e Ft

- Béke, Rákóczi utcák szilárd burkolattal való ellátása      2.500 e Ft

2.2. A felhalmozási és felújítási kiadásokkal kapcsolatos részletes adatokat a rendelet-tervezet 6-7. számú melléklete tartalmazza.

3. A tartalék 
A tartalék tervezése:

- céltartalék nem került betervezésre.
- az általános tartalék tervezett összege  az önkormányzatnál  5.181 e Ft, a kisebbségi önkormányzatnál 36 e Ft.
Az adók jelenlegi bizonytalan alakulása miatt javasoljuk a tervezet szerinti összegű általános tartalékot betervezni, Amennyiben az adóbevételek már biztosan tervezhetőek egész évre, a tartalék esetleges hitelkiváltásként történő felhasználásáról dönthet a képviselő-testület. 
4. Tájékoztatás a szakfeladatokról

Az önkormányzat által ellátott feladatokat szakfeladatonként a rendelet-tervezet 8. számú melléklete tartalmazza.

A 2011. évben ellátandó feladatok vonatkozásában a 2010. évi feladatokhoz képest feladatvál-
tozás nem történt.
Tervezett bevételek:

A legtöbb bevétel a következő szakfeladaton került betervezésre.

- 841901 önkormányzatok elszámolásai                                              /65.375 e Ft/
Ezen a szakfeladaton kerül elszámolásra a normatív állami hozzájárulás,  a személyi jövedelemadó, a helyi adókból származó bevétel, valamint a normatív kötött felhasználású támogatások.

Tervezett kiadások: 
A legtöbb kiadás a következő szakfeladatokon került tervezésre:

- 841126 önkormányzatok igazgatási tevékenysége                          /24.004 e Ft/
            - 370000 Szennyvíz gyűjtése, tisztítása, elhelyezése                         /6.748 e Ft/

            - 910502 Közművelődési intézmények tevékenysége                       /6.684 e Ft/    

            - 890442 Közhasznú foglalkoztatás                                                 / 5.955 e Ft/
Összességében elmondható, hogy számos bizonytalansági tényező jellemzi a 2011. évi költségvetés tervezését. A tervezett adórendelet-módosítás hatásait csak kalkulálni tudjuk, nem ismerjük még, hogy pontosan mennyivel nő a gépjárműadó-bevételünk, és a módosítást követő – a bevételeket tekintve vegyes - 2011. év iparűzési adóbevételét is csak nagyjából tudjuk tervezni. 

A másik jelentős bizonytalansági faktort a szennyvíz-beruházás miatt felvett társulati hitel immáron önkormányzati hitelként történő nyilvántartásából adódó hiteltörlesztési kötelezettség jelenti. Az önkormányzatnak a lakossági hátralékok miatti helytállási kötelezettsége pontosan március hónapra válik ismertté, amikor a bank értesíti erről az önkormányzatot. A költségvetés tervezetében a közmű-érdekeltségi hozzájárulási befizetések könyvelési adatai alapján számoltunk a hátralékokkal, de nem ismerjük például pontosan a lakás-takarékpénztári  hiányos befizetések miatt elmaradt állami támogatások nagyságrendjét.
A bizonytalansági tényezők a tervezés során óvatosságra intik a képviselő-testületet. 

Kérem a tisztelt képviselő-testületet, hogy az előterjesztés alapján a rendelet-tervezetet tárgyalja meg, majd döntsön a 2011. évi költségvetés elfogadásáról.
Fácánkert, 2011. február 4.
                                                                                                           Orbán Zsolt

                                                                                                           polgármester

